stanford-oval/wikipedia huggingface dataset:
Koutloumoúsin luostari
Aiheesta muualla

Kuvia tai muita tiedostoja aiheesta Koutloumoúsin luostari Wikimedia Commonsissa
Kutlumusionin luostari. Kaikkien Athosvuoren Pyhien Perintösäätiö.
Athos (Pyhän Vuoren autonominen munkkivaltio)
| --- | --- |
Luostarit:   Suuri lavra  Vatopédin luostari  Ivíronin luostari  Chilandárin luostari  Pyhän Dionysioksen luostari  Koutloumoúsin luostari  Pantokrátorin luostari  Xiropótamoksen luostari  Zográfoksen luostari  Docheiárioksen luostari  Karákalloksen luostari  Filótheoksen luostari  Simonópetran luostari  Pyhän Paavalin luostari  Stavronikítaksen luostari  Xenofónin luostari  Pyhittäjä Gregorioksen luostari  Esfigménoksen luostari  Pyhän Panteleimonin luostari  Konstamonítoksen luostari 
Skiitat:   Bogoroditsan skiitta  Johannes Kastajan skiitta  Johannes Kastajan skiitta (Ivíron)  Neitsyt Marian ilmestyksen skiitta  Profeetta Elian skiitta  Pyhän Andreaan skiitta  Pyhän Annan skiitta  Pyhän Demetrioksen skiitta  Pyhän Demetrioksen skiitta (Lákkos)  Pyhän Kolminaisuuden skiitta  Pyhän Panteleimonin skiitta  Uusi skiitta 
Kylät:   Dáfni  Karyés
Kiekuanjärvi

| Kiekuanjärvi Киэкуанярви |
| --- | --- |
Maanosa:  Eurooppa
Valtiot:  Venäjä
Alue:  Karjalan tasavalta
Piiri:  Suojärven piiri
Koordinaatit:  62°07′16″N, 30°59′24″E
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Jänisjoen vesistöalue Jänisjärven lähialue Kiekuanjoen valuma-alue
Laskujoki:  Kiekuanjoki
Järvinumero:  01040300211102000013391
Mittaustietoja
Pinnankorkeus:  125,2 m  
Pituus:  3,6 km  
Leveys:  1,4 km  
Pinta-ala:  2,4 km²  
Valuma-alue:  15,5 km²  
Saaria:  1
 fiKiekuanjärvi 
Kiekuanjärvi (ven. Киэкуанярви, Киэкунъярви, Kiekunjärvi) on Venäjällä Karjalan tasavallan Suojärven piirissä sijaitseva järvi, jonka laskujoki Kiekuanjoki laskee Kuhilaslampeen hieman ennen päätymistään Jänisjärveen.
Maantietoa

Kiekuanjärvi on 3,6 kilometriä pitkä, 1,4 kilometriä leveä ja sen pinta-ala on 2,4 neliökilometriä . Järvi sijaitsee pienellä ylängöllä, joka jää vanhoihin suomalaisiin karttoihin merkittyjen Koirinvaaran ja Kaatiovaaran itäpuolelle. Matkaa Pienelle Jänisjärvelle on neljä kilometriä. Järvi on kaksiosainen siten, että eteläosan muodostaa ehyt järvenselkä ja pohjoisosan lahtimaisen kapea järvenosa. Järvenosia yhdistää luoteisosassa sijaitseva salmi. Järven rantaviiva voi paikoitellen mutkitella niin, että rantaan ilmaantuu kapeita niemiä tai lahtia. Järvi on kuitenkin niin syvä, ettei saaria esiinny yleisesti. Rannat ovat jyrkkärinteisiä ja kivisiä . Länsirannan lähelle jää metsäsaari ja järven eteläosassa on pieni puuluoto. Järvellä voi olla useampiakin vapaa-ajan asuntoja, mutta järvenselän pohjoisrantaan on merkitty yksi.
Historiaa

Järvellä on sijainnut Kiekuan kylä, joka viimeisten alueluovutuksien jälkeen autioitui. Nykyään ei järven lähellä ole enää asutusta.
Vesistösuhteita

Kiekuanjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Kiekuanjoki laskee Jänisjärveen. Jänisjärven Jänisjoki laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.
Järven valuma-alueen pinta-ala on 15,5 neliökilometriä . Kiekuanjoen valuma-alueen pinta-alaa ei ole ilmoitettu . Järven ympäristössä sijaitsee pieniä lampia yli kymmenen, jotka laskevat järveen. Järven laskujoki Kiekuanjoki alkaa järven eteläisen osan luoteisrannasta.
Lähteitä > Huomioita

1 2 3  Asia on luettu venäjänkielisen Wikipedian artikkelista ru:Киекуанъярви.
1 2 3 4 5 6  Asia katsottu ja mitattu Internetin karttapalveluista kuten esimerkiksi Google Earth, GeoMixer tai ACME.
Käännös suomeksi
Kristian Backman

| Kristian Backman> Henkilötiedot |
| --- | --- |
Syntynyt: 12. tammikuuta 1997 Imatra
Ammatti:  taikuri, mentalisti, juontaja, tapahtumatuottaja, kirjailija
Kristian Ismo Backman (s. 12. tammikuuta 1997 Imatra) on suomalainen taikuri. Backman sai kipinän taikuuteen jo lapsena nähdessään televisiosta katutaikuutta.
Backman aloitti uransa perustamalla omaa nimeään kantavan YouTube-kanavan vuonna 2012.  Sisältö pohjautuu taikuuteen ja Backman palkittiin vuonna 2014 Pohjoismaiden suurimmassa YouTube-tapahtumassa Tubeconissa yleisöäänestyksellä vuoden tulokkaaksi.
Vuonna 2020 Backman rupesi esiintymään taikurina täyspäiväisesti. Hänet on palkittu muun muassa Ravintolataikuuden SM-hopealla vuonna 2023 sekä lähitaikuuden SM- hopealla vuonna 2017.
Nykyään Backman asuu Espoossa esiintyen 200 keikan vuositahdilla yritys- ja yksityistilaisuuksissa. Taikurina esiintymisen lisäksi hän juontaa tapahtumia sekä kirjoittaa vuonna 2024 julkaistavaa kirjaa, joka kantaa nimeä Taikuuden salat.
Vuoden 2023 tammikuussa Backman perusti yhdessä Viljo Haapamäen kanssa taikuriklubin, joka kantaa nimeä Helsinki Magic Show. Klubilla esiintyy kuukausittain suomalaisia ja ulkomaalaisia taikureita ja mentalisteja. Helsinki Magic Showsta on menestyksensä vuoksi tullut Euroopan suurin säännöllisesti järjestettävä taikuriklubi.
Vuoden 2024 keväällä Suomen Taikapiiri myönsi Backmanille ja Haapamäelle Timo Tuomivaara -kiertopalkinnon suomalaisen taikakulttuurin edistämisestä.
Muuta

Taikuuden lisäksi Backman on myös pienestä asti harrastanut monia urheilulajeja aina jääkiekosta yleisurheiluun. Hän on saavuttanut sekä korkeushypyssä että kolmiloikassa SM-mitaleita. Loukkaantumisten takia hän joutui kuitenkin lopettamaan hyppylajit ja siirtymään juoksemiseen. Tällä hetkellä matkoja ovat 400 ja 800 metriä.
Backman valmistui ylioppilaaksi Imatran yhteislukiosta keväällä 2016. Hän aloitti tradenomin opinnot Saimaan ammattikorkeakoulussa syksyllä 2016, josta valmistui vuonna 2020. Hän oli vaihto-oppilaana Pietarissa puoli vuotta, jona aikana hän tutustui paikallisiin taikuriyhteisöihin.
Backman osallistui Suomen Talenttiin 2021, jossa hänen esiintymisensä näytettiin torstaina 11. maaliskuuta. Esityksessä Backman nappasi hampaidensa väliin Hannu-Pekka Parviaisen ampuman värikuulan.
Teokset

Taikuuden salat.  Helsinki:  Readme.fi, 2021.  ISBN 978-952-373-309-1.
Roman Nikitenko

| Roman Nikitenko> Henkilötiedot |
| --- | --- |
Koko nimi:  Roman Dmitrijevitš Nikitenko
Syntynyt: 10. tammikuuta 1989 (ikä 35) Krasnoturjinsk
Jääpallon pelaaja
Pituus:  175 cm
Paino:  74 kg
Seura:   Moskovan Dynamo
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
-2008: Majak, Krasnoturjinsk
Seurat
| Vuodet | Seura | O | (M) |
| 2005-2008 | Majak-2, Krasnoturjinsk |  |  |
| 2008 | Majak, Krasnoturjinsk |  |  |
| 2008-2015 | HK Murman Murmansk | 65 | (3) |
| 2015– | Moskovan Dynamo | 9 | (0) |
Maajoukkue
|  | Valko-Venäjä |  | () |
 Seurajoukkueuran tilastot kattavat vain kansalliset sarjat, päivitetty 1. helmikuuta 2016.  Maajoukkueuran tilastot päivitetty 1. helmikuuta 2016.
Roman Dmitrijevitš Nikitenko (ven. Роман Дмитриевич Никитенко, s. 10. tammikuuta 1989 Krasnoturjinsk) on valkovenäläis-venäläinen jääpalloilija, pelipaikaltaan hyökkääjä. Hän edustaa Moskovan Dynamoa.
Nikitenkon kasvattajaseura on Majak, Krasnoturjinsk, missä hän pelasi kauteen 2008 asti. Sen jälkeen hän on pelannut seitsemän kautta HK Murman Murmanskissa. Syksyllä 2015 hän siirtyi Venäjään pääsarjassa pelaavan Moskovan Dynamon riveihin.
Nikitenko edusti kahden passin miehenä vuoden 2016 MM-kisoissa Valko-Venäjää.
Roman Matsov

Roman Matsov (27. huhtikuuta 1917 – 24. elokuuta 2001) oli virolainen kapellimestari.
Matsov valmistui Tallinnan konservatoriosta pianonsoitossa Sophie Heinrichsin ja Theodor Lemban luokalta sekä viulunsoitossa Johannes Paulsenin luokalta. Hän jatkoi opiskelua vuonna 1939 Georg Kulenkampffin sekä Walter Giesekingin johdolla Berliinissä ja vuonna 1940 Leningradin konservatoriossa. Vuonna 1946 Matsov sai toisen palkinnon koko Neuvostoliiton kapellimestarikilpailussa.
Matsov toimi Viron kansallisen sinfoniaorkesterin pääkapellimestarina vuosina 1950–1963. Hän johti sitä säännöllisesti myös vuosina 1944–1950 ja 1963–1988. Viimeisen täysimittaisen konserttinsa orkesterin kanssa hän piti 80-vuotispäivänsä kunniaksi huhtikuussa 1997. Neuvostoliiton aikana Matsov sai ajan käytännöistä huolimatta johtaa lukuisia hengellisiä Johann Sebastian Bachin, Georg Friedrich Händelin, Wolfgang Amadeus Mozartin, Ludwig van Beethovenin ja Franz Schubertin teoksia. Hän edisti aktiivisesti myös virolaista musiikkia; hän esitti ja levytti muiden muassa Heino Ellerin, Eino Tambergin, Heimar Ilveksen, Jaan Räätsin ja Arvo Pärtin teoksia. Matsov johti esityksiä myös muualla Neuvostoliitossa ja ulkomailla, kuten Bulgariassa, Romaniassa ja Itä-Saksassa. 1950-luvulla hän johti esityksiä lisäksi Estonia-teatterissa.
Matsov opetti Tallinnan konservatoriossa vuodesta 1947 ja oli siellä vuodesta 1977 professorin asemassa. Hänen oppilaidensa joukossa olivat Vallo Järvi, Erich Kõlar, Peeter Lilje, Endel Nõgene, Tõnu Kaljuste, Jüri Alperten, Arvo Volmer, Toomas Vavilov ja Olari Elts. Matsovin saamia palkintoja ja tunnustuksia olivat Viron sosialistisen neuvostotasavallan kansantaiteilijan arvo (1967), Viron kansallisen kulttuurijärjestön elinikäisten saavutusten palkinto (1995) ja Valkoisen Tähden ritarikunnan arvo kolmannessa luokassa (2001).
Ringeten Suomen sarjakausi 2012–2013

Ringeten sarjakausi 2012–2013 pelattiin 22. syyskuuta 2012 – 6. huhtikuuta 2013 välisenä aikana.
SM-sarjan runkosarja pelattiin seitsemän joukkueen nelinkertaisena sarjana, jonka neljä parasta selvisivät välieriin. Sarjan viimeiseksi jäänyt pelasi Ringeten ykkössarjan kahden parhaan joukkueen kanssa SM-karsintasarjan, jonka kaksi parasta pelaavat SM-sarjassa kaudella 2013–2014.
Suomen mestaruuden voitti Lapinlahden Luistin -89, hopeaa Luvian Kiekko -82 ja pronssia Hyvinkää Ringette. Ykkössarjasta nousi SM-sarjaan Nokian Urheilijat.
SM-sarja 2012–2013 > Runkosarja

|  | O | V | T | H | TM | PM | P |
| --- | --- | --- | --- | --- | --- | --- | --- |
| LuKi-82 | 24 | 21 | 0 | 03 | 312 | 100 | 42 |
| LL-89 | 24 | 21 | 0 | 03 | 337 | 128 | 42 |
| RNK | 24 | 18 | 0 | 06 | 256 | 144 | 36 |
| Hyvinkää | 24 | 09 | 1 | 14 | 121 | 202 | 19 |
| Blue Rings | 24 | 08 | 2 | 14 | 164 | 198 | 18 |
| EKS | 24 | 06 | 1 | 17 | 130 | 226 | 13 |
| VG-62 | 24 | 00 | 0 | 24 | 071 | 393 | 00 |
SM-sarja 2012–2013 > Pronssiottelu

| RNK – Hyvinkää |
| --- | --- | --- | --- | --- |
| 30. maaliskuuta | RNK | Hyvinkää | 4–5 ja. | Yleisöä: 194 |
Hyvinkää Ringette voitti pronssia.
SM-sarja 2012–2013 > Loppuottelut

| LuKi-82 – LL-89  |
| --- | --- | --- | --- | --- |
| 30. maaliskuuta | LuKi-89 | LL-89 | 10–11 ja. | Yleisöä: 251 |
| 31. maaliskuuta | LL-89 | LuKi-82 | 9–8 ja. | Yleisöä: 210 |
| 6. huhtikuuta | LuKi-89 | LL-89 | 6–7 | Yleisöä: 238 |
Lapinlahden Luistin -89 voitti Suomen mestaruuden voitoin 3–0.
Ykkössarja 2012–2013

Nelinkertainen sarja, jonka kaksi parasta SM-karsintasarjaan.
|  | O | V | T | H | TM | PM | P |
| --- | --- | --- | --- | --- | --- | --- | --- |
| NoU | 20 | 20 | 0 | 00 | 272 | 070 | 40 |
| Helsinki | 20 | 15 | 0 | 05 | 175 | 087 | 30 |
| Jää-Kotkat | 20 | 12 | 1 | 07 | 203 | 132 | 25 |
| Tikka | 20 | 07 | 2 | 11 | 155 | 171 | 16 |
| Turku | 20 | 03 | 1 | 16 | 090 | 204 | 07 |
| Walapais | 20 | 01 | 0 | 19 | 062 | 293 | 02 |
SM-karsintasarja

SM-karsintasarjassa pelattiin kaksinkertainen sarja, jossa jatkoaikatappiosta sai yhden pisteen. Nokian ja Helsingin välinen viimeisen kierroksen merkityksetön ottelu jätettiin pelaamatta. Nokian Urheilijat ja VG-62 selvityivät SM-sarjaan kaudeksi 2013–2014.
|  | O | V | T | H | TM | PM | P |
| --- | --- | --- | --- | --- | --- | --- | --- |
| NoU | 3 | 3 | 0 | 0 | 20 | 08 | 6 |
| VG-62 | 4 | 2 | 0 | 2 | 20 | 21 | 4 |
| Helsinki | 3 | 0 | 0 | 3 | 11 | 22 | 1 |
Pistepörssit > SM-sarjan runkosarja

| # | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. |  Anne Pohjola | LL-89 | 29 | 139 | 129 | 268 |
| 2. |  Marjukka Virta | LL-89 | 26 | 108 | 102 | 210 |
| 3. |  Kirsi Pukkila | LuKi-82 | 30 | 102 | 077 | 179 |
| 4. |  Elina Raesola | LuKi-82 | 30 | 083 | 078 | 161 |
| 5. |  Riikka Häyrinen | LuKi-82 | 30 | 063 | 097 | 160 |
| 6. |  Susanna Tapani | RNK | 20 | 074 | 062 | 136 |
| 7. |  Kati Koskelin | LL-89 | 28 | 074 | 051 | 125 |
| 8. |  Siiri Kallionpää | RNK | 28 | 061 | 051 | 112 |
| 9. |  Jenni Viinamäki | LuKi-82 | 30 | 034 | 070 | 104 |
| 10. |  Tanja Eloranta | RNK | 28 | 043 | 029 | 072 |
Pistepörssit > SM-sarjan välierät ja sijoitusottelut

| # | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. |  Anne Pohjola | LL-89 | 6 | 26 | 30 | 56 |
| 2. |  Marjukka Virta | LL-89 | 6 | 18 | 24 | 42 |
| 3. |  Kirsi Pukkila | LuKi-82 | 6 | 19 | 11 | 19 |
| 4. |  Kati Koskelin | LL-89 | 6 | 15 | 03 | 18 |
| 5. |  Essi Vanhala | LL-89 | 6 | 05 | 13 | 18 |
Palkittuja

SM-sarjan tähdistökentällinen:
Maalivahti: Anna Näkki (LuKi-82)
Puolustajat: Ulla Ovaska (LL-89), Annamari Tuokko (Hyvinkää)
Hyökkääjät: Susanna Tapani (RNK), Anne Pohjola (LL-89), Kirsi Pukkila (LuKi-82)
Vuoden tähtipelaaja:
Victoria Gunning (EKS)
Agnes Jacks Trophy:
Susanna Tapani (RNK)
Vuoden valmentaja:
Antero Kivelä (LuKi-82)
Kiva (organisaatio)

| Kiva Microfunds |
| --- | --- |

Tunnuslause:  Loans that change lives
Yritysmuoto:  yleishyödyllinen yhteisö
Perustettu:  lokakuussa 2005, Yhdysvalloissa
Toimitusjohtaja:  Matt Flannery
Avainhenkilöt:  Premal Shah
Kotipaikka:  San Francisco, Yhdysvallat
Toimiala:  Mikroluotto
Henkilöstö:  109
Kotisivu:  www.kiva.org
Infobox OKVirheellinen NIMI-arvo: 
Kiva on yhdysvaltalainen yleishyödyllinen mikroluotto-organisaatio, joka tarjoaa internetpalvelunsa kautta yksityishenkilöille mahdollisuuden lainata rahaa kehitysmaiden pienyrityksille tai yksittäisille yrittäjille. Kiva toimii noin 300 paikallisen yhteistyökumppanin kautta.
Kiva ei kerää korkoa välittämistään lainoista. Sen toiminta on kokonaan rahoitettu sen käyttäjiltä, isoilta yrityksiltä ja kansallisilta instituutioilta tulevilla lahjoituksilla, lainoilla ja avustuksilla. Kivan pääkonttori sijaitsee San Franciscossa Kaliforniassa.
Sana kiva tulee swahilin kielen yhtenäisyyttä tai samanmielisyyttä tarkoittavasta sanasta.
Lainoitusprosessi

Kivan kautta mikroluotto-organisaatiot ympäri maailmaa voivat lähettää valikoitujen yrittäjien profiileja Kivan verkkosivuille Kiva.org:iin. Lainaajat voivat selata profiileja ja valita yrittäjiä, joita he haluavat lainoittaa. Lainottajat siirtävät rahat Kivalle PayPal-järjestelmän kautta, joka ei ota näistä transaktioista maksua. Luottokorttimaksu on myös mahdollinen ilman PayPal-tunnusta, mutta rahojen takaisinnosto vaatii tunnuksen.
Vastaanotettuaan lainoittajilta riittävän summan, Kiva kokoaa rahat yhteen ja siirtää ne yhdelle mikroluottoja tarjoavista yhteistyökumppaneistaan, joka puolestaan lainoittaa paikallista yrittäjää. Vaikka Kiva ei peri korkoa lainoista, sen yhteistyökumppanit saatavat periä suhteellisen korkeita korkoja kulujensa kattamiseen. Kun paikalliset yrittäjät maksavat lainansa takaisin, yhteistyökumppani lähettää rahat takaisin Kivaan. Kun laina on maksettu takaisin, voivat alkuperäiset yksittäiset lainaajat nostaa rahansa takaisin tai lainata rahat uudelleen toiselle yrittäjälle.
Historia

Jessica Jackley ja hänen miehensä Matt Flannery perustivat Kivan lokakuussa 2005. Heidän alkuperäinen kiinnostuksensa mikroluottoihin heräsi vuonna 2003 Grameen Bankin perustajan Muhammad Yunusin luennoidessa Stanfordin Business Schoolissa. Jackley työskenteli koulussa ja kutsui Flanneryn osallistumaan esitykseen. Pian tämän jälkeen Jackley aloitti työt konsulttina yleishyödyllisessä Village Enterprise Fundissa, joka auttoi pienten yritysten perustamisessa Itä-Afrikassa. Vierailullaan Afrikassa pariskunta haastatteli paikallisia yrittäjiä näiden kohtaamista ongelmista uusien yrityksen perustamisessa ja ymmärsivät että rahoituksen puute oli yleinen haaste. Palattuaan Afrikasta he alkoivat suunnitella mikrorahoitusprojektia, josta myöhemmin muotoutui Kiva.
Huhtikuussa 2005 Kivan ensimmäiset seitsemän lainaa oli rahoitettu, yhteensä 3500 dollaria, ja alkuperäisiä yrittäjiä pidettiin myöhemmin "Dream teamina". Syyskuussa 2005 yrittäjät maksoivat lainansa kokonaisuudessaan takaisin ja Kivan perustajat ymmärsivät perustaneensa kestävän mikroluototuskonseptin. Kokeiluvaiheen jälkeen Flannery ja Jackley perustivat Kivan yleishyödylliseksi organisaatioksi. Vuonna 2006 menestyneitä yrittäjiä ja liikemiehiä siirtyi Kivaan töihin, muun muassa Premal Shah PayPalista ja LinkedIn-palvelun toimitusjohtaja ja perustaja Reid Hoffman. Pian ensimmäisen vuosipäivän jälkeen lokakuussa 2006 Kiva saavutti miljoonan dollarin rajapyykin mikrolainojen yhteismäärässä ja solmi sopimuksen 20 yhteistyökumppanin kanssa. Sittemmin Kiva on jatkanut kasvuaan ja solminut lisää yhteistyökumppanuuksia ja saanut tukea mediassa ja julkisessa keskustelussa.[lähde? ]
Tunnusluvut

Lainoja on myönnetty yhteensä yli 700 miljoonan dollarin edestä, ja lainanantajia on ollut yli 1,3 mljoonaa. Kivan kautta on rahoitettu yli 900 000 lainaa. Keskimääräisen lainan koko on noin 400 dollaria. Kivan kaikkien yhteistyökumppaneiden keskimääräinen takaisinmaksuprosentti on 98,67 %.
Vuonna 2010 Kivan liikevaihto oli 11 515 298 ja kulut 6 225 091 dollaria, josta erotuksena jäi jäljelle investointeihin 5 290 207 dollaria. Kivan nettovarallisuus vuonna 2010 oli 11 121 817 dollaria. Kiva ei pyydä lainoistaan itselleen yhtään korkoa vaan antaa ne mikroluotottajille ilmaiseksi. Nämä mikroluotottajat sitten lainaavat rahat erittäin korkealla, keskimäärin yli 30 prosentin, korolla. Kivan tärkeimmät rahoituslähteet ovat lahjoitukset, taloudelliset tuet ja alennetut hinnat käyttämissään isojen yritysten palveluissa. Chevron, Visa, ja Skoll Foundation tukivat Kivaa miljoonan, puolentoistamiljoonan ja miljoonan dollarin lahjoituksilla. Kiva voitti myös miljoonan dollarin lahjoituksen Sam's Clubin "Giving Made Simple" -kampanjassa ja 500 000 dollaria American Expressin "Take Part" -kilpailussa. Lisäksi, Omidyar Network tuki Kivaa viiden miljoonan dollarin viisivuotisella lahjoituksella auttaakseen Kivaa laajentamaan sen yhteistyökumppaniverkostoa ja tukemaan due diligence -toimintaa.
Vaikutus naisiin

Kivan lainoista 80,46 % on myönnetty naisyrittäjille (1.4.2012). Kiva korostaa naisten tukemista, koska naiset hyötyvät eniten mikroluotoista. Patriarkaatti ja tiukka työnjako ovat valloillaan vielä monissa kehitysmaissa. Naiset ovat usein suurimpia köyhyyden kärsijöitä, koska niukat resurssit ovat monesti vain perheen mieshenkilöiden käytössä. Tietokirjassa Half the Sky, Nicholas D. Kristof ja Sheryl WuDunn kertovat tarinoita naisista joiden elämä muuttui mikrorahoituslaitosten ansiosta joita Kiva tukee. Mikrolainojen avulla naiset saivat kulutusvoimaa ja kuluttivat vähemmän rahaa välittömän nautinnon hyödykkeisiin kuten alkoholiin, prostituutioon ja huumeisiin. Lisätuloilla he saivat lapsille koulutuksen, korjausta asuintiloihinsa tai modernia teknologiaa ja lääkkeitä. Kulutusvoiman siivellä myös heidän itsenäisyytensä ja kunnioitus miesten suunnalta lisääntyi. Kristof ja WuDunn ovat kirjoittaneet, että "mikrorahoitus on kohottanut naisen asemaa ja suojannut heitä pahoinpitelyltä enemmän kuin mikään laki olisi auttanut".
Aiheesta muualla

Kivan kotisivu (www.kiva.org)
Hiiri joka murisee (Artikkeli mikromaksuista ja jossa sivutaan Kivan toimintaa.
Pienrahoitusta kehitysmaihin parilla klikkauksella (Maailma.net) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kiva (organization)
Käännös suomeksi
Ruotsin cup

Ruotsin cup on muun muassa seuraavissa urheilulajeissa käytävä kilpailu:
baseballin Ruotsin cup
jalkapallon Ruotsin cup
jääpallon Ruotsin cup
koripallon Ruotsin cup
käsipallon Ruotsin cup
lentopallon Ruotsin cup
rugby unionin Ruotsin cup
salibandyn Ruotsin cup
sulkapallon Ruotsin cup
tenniksen Ruotsin cup
vesipallon Ruotsin cup
yleisurheilun Ruotsin cup.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruotsin cup”, voi hakea sivunnimihaulla, laajalla sivunnimihaulla tai tekstihaulla.
Renkaat (tähtitiede)

Jäänkappaleita Saturnuksen renkaissa.
Tähtitieteessä renkaiksi tai rengasjärjestelmäksi kutsutaan pienten kappaleiden joukkoa, jotka kiertävät litteänä kiekkomaisena muodostelmana suurempaa taivaankappaletta. Kaikilla aurinkokuntamme neljällä uloimmalla planeetalla, eli kaasujättiläisillä Jupiterilla, Saturnuksella, Uranuksella ja Neptunuksella, on renkaat, mutta Saturnuksella ne ovat näyttävimmät ja parhaiten tutkitut. Myös pikkuplaneetta Chariklolla on renkaat. Lisäksi Saturnuksen kuulla Rhea saattaa olla renkaat.
Aiheesta muualla

Ring and Ring Gap Nomenclature
Aurinkokunta
| --- | --- |
Kuut:  Maan ·  Marsin ·  Jupiterin ·  Saturnuksen ·  Uranuksen ·  Neptunuksen ·  Pluton ·  Haumean ·  Makemaken ·  Eriksen ·  Pikkuplaneettojen
Renkaat:  Jupiterin ·  Saturnuksen (Rhean)  ·  Chariklon ·  Uranuksen ·  Neptunuksen
Pienkappaleet:  Meteoroidit ·  Pikkuplaneetat ·  Asteroidit ·  NEA:t ·  Asteroidivyöhyke ·  Troijalaiset ·  Kentaurit ·  Damocloidit ·  Transneptuniset kohteet ·  Kuiperin vyöhyke ·  Hajanainen kiekko ·  Hillsin pilvi ·  Oortin pilvi ·  Komeetat
Kinnernivel

Kinnernivel (lat. articulatio tarsi) on nelijalkaisten varvasastuja- ja kärkiastujaeläimillä oleva takaraajan nivel, joka vastaa ihmisen nilkkaniveltä. Se koostuu neljästä erillisestä nivelestä, joista liikkuvin on ylin eli articulatio tarsocrurialis. Kinnernivel liittää toisiinsa säären luut, nilkan luut sekä jalkapöydän luut.
Rakenne

Articulatio tarsocruralis on ylin kinnernivelen nivelistä ja se on myös liikkuvin. Se liittää toisiinsa sääriluun ja kantaluun. lihansyöjillä ja sialla myös pohjeluun distaalinen pää liittyy tähän niveleen.
Articulatio intertarsea proximalis liittää toisiinsa kanta- ja telaluun.
Articulatio intertarsea distalis liittää toisiinsa distaalisen ja mediaalisen rivin nilkkaluita. Tämä kinnernivelen osa liikkuu vain vähän.
Articulatio tarsometatarsea liittää yhteen distaaliset nilkkaluut ja jalkapöydän luut. Se on hyvin jäykkä kinnernivelen osa.
Toiminta

Kinnernivel lähinnä vain koukistuu ja ojentuu, mutta lihansyöjillä esiintyy myös jonkin verran kiertoliikettä.
Toiminta > Kinnerniveltä ojentavat lihakset

Puolijänteinen lihas, kun raajalla on painoa
Kaksipäisen reisilihaksen kaudaalinen osa
Leveä kantalihas toimii kinnernivelen apuojentajana
Varpaiden pinnallinen koukistajalihas
Toiminta > Kinnerniveltä koukistavat lihakset

Etumainen säärilihas
Kolmas pohjeluulihas toimii hevosella kinnernivelen koukistajana
Pitkä pohjeluulihas toimii kinnernivelen apukoukistajana
Varpaiden pitkä ojentajalihas
Hevosen kinner

Vaikka kintereen tieteellinen nimi tarsus viittaa kintereen luihin ja niveliin, useimmat hevosten kanssa työskentelevät tarkoittavat kintereellä nivelen alueen kaikkia kudoksia. Kinner on erityisen tärkeä osa hevosen anatomiaa, sillä se rasittuu suuresti hevosen työskennellessä. Hyppääminen ja kootut liikkeet rasittavat kinnertä eniten.
Hevosen kinner > Hevosen kintereen tärkeimmät luut ja nivelet

Hevosen kintereessä on useita niveliä:
Articulatio tarsocruralis
Articulatio intertarsea proximalis
Articulatio intertarsea distalis
Articulatio tarsometatarsea
Articulatio talocalcanea
Hevosen kintereessä on seuraavat luut:
Telaluu
Kantaluu
keskimmäinen nilkkaluu
kolmas nilkkaluu
kolmas metatarsaaliluu
neljäs nilkkaluu
fuusioituneet ensimmäinen ja toinen nilkkaluu
Ympyrä osoittaa kintereen sijainnin.